Junulara Eŭrovido-Kantokonkurso 2013

La 11-a Junulara Eŭrovido-Kantokonkurso okazis la 30-an de novembro 2013 en Kievo (Ukrainio).

Venkinto de la konkurso estis la knabina kantistino Gaia Cauchi (prononco ) el Malto, tiam 11-jaraĝa, duan pozicion atingis la kantistino Sofija Tarasova (en cirila alfabeto Софія Тарасова) el Ukrainio, tiam 12-jara, kaj trian la kantisto Ilja Volkov (jen ruse, en cirila alfabeto Илья Волков, beloruse Ілля Волкаў, latinliterigite Illia Volkaŭ), tiam ankaŭ 11-jaraĝa.

La venka muzikaĵo nomiĝis The Start kaj estis en la angla. Tio certagrade pravigeblas, ĉar la angla estas dua oficiala lingvo de la insularo. Tamen daŭros ankoraŭ ĝis 2024, ke la malta teamo kuraĝos prezenti kanton nur en la malta lingvo, kiun tre malmultaj eŭropanoj komprenas ekster la insularo, kaj rezisti la tenton enplekti anglajn vortojn en la kanzonon, por ŝajnigi la impreson esti pli internacia: la unuan pure maltan kontribuon prezentos Ramires Sciberras, 12-jarulo kiu naskiĝis en Kamboĝo, en aĝo de 4 monatoj adoptiĝis de malta paro kaj estis venigita al la insularo, do li lernis la maltan kiel unua lingvo kaj fakte estas "denaskulo" - lia prezento en 2024 montros ke tute konvinke eblas ankaŭ kanti internacie nur en la malta lingvo kaj ne uzi la "internacian" anglan.

 Eksteraj ligiloj 
 oficiala retejo de la konkurso

eta|maldekstra|330ra|

Kategorio:Junulara Eŭrovido-Kantokonkurso
Kategorio:Eŭrovido-Kantokonkurso 2013
Kategorio:Kulturo de Kievo